|  |
| --- |
| **Udkast til testamentsbestemmelse om trofæer m.v., som trofæjægerne (arveladere) måtte ønske ved deres død skal overdrages ved arv til Uffe Skjald Christensen Fonden.**  **Disse testamentsbestemmelser kan integreres i trofæjægeres (arveladeres) almindelige samlede testamente:** |
|  |

**§** **.**

Undertegnede, [ ], bestemmer herved, at samtlige de nedenfor specificerede mig tilhørende jagttrofæer, straks ved min død skal arves af og således tilfalde Uffe Skjald Christensen Fonden, CVR-nr. 38 65 24 94, herefter tillige benævnt ”Fonden”, til mit bo til fri og ubegrænset benyttelse og rådighed:

Det drejer sig konkret om følgende jagttrofæer:

a.

b.

c.

På tilsvarende måde skal følgende af mine øvrige genstande og samlinger med tilknytning til trofæjagten, straks ved min død arves af og således tilfalde Fonden, til fri og ubegrænset benyttelse og rådighed.

Det drejer sig konkret om følgende:

a.

b.

c.

Jeg anmoder om, at mit bo samtidig til Fonden udleverer alle de tilgængelige oplysninger og notater om det anførtes oprindelse til Fondens frie og ubegrænsede benyttelse og rådighed.

Fonden har ret til, på den måde som Fonden måtte finde formålstjenlig, at beslutte, hvilke af disse jagttrofæer og genstande m.v. Fonden måtte ønske at udstille på sit Jagt- og Trofæmuseum.

Fonden er berettiget til efter sit eget frie valg og for egen regning at foretage enhver form for vedligeholdelse og forandring af det modtagne, herunder udstopning af ikke-udstoppede trofæer eller omudstopning af udstoppede trofæer, som Fonden måtte beslutte.

Fonden er berettiget til på faglig basis at skille sig af med almindelige, aldersprægede, skadede eller ødelagte trofæer og genstande blandt det modtagne på en måde, som Fonden måtte finde formålstjenlig.

Fonden anmodes om i forbindelse med udstillingen af det enkelte jagttrofæ oplyse, at det er blevet nedlagt af undertegnede.

Eventuelle nødvendige tilladelser fra Naturstyrelsen til modtagelse af arven, samt til udstilling og opbevaring af trofæerne i Fondens regi forudsættes indhentet og opnået af Fonden uden udgift for mit bo.

Enhver omkostning til transport af de donerede trofæer m.v. til Fondens lokaler afholdes af Fonden, idet Fonden foranlediger disse afhentet hos mit bo.

Efter min bedste overbevisning har de heraf omfattede trofæer og genstande m.v. ikke nogen væsentlig økonomisk værdi og skal derfor af mit bo så vidt muligt værdiansættes til 0,00 kr., hvilken værdiansættelse mine arvinger og min bobestyrer anmodes om at lægge uprøvet til grund ved beregning og fordeling af boets aktiver.

Der er tale om genstande med næsten udelukkende affektionsmæssig værdi, som yderligere vil føre omkostningerne med sig til reparationer og vedligeholdelse samt opbevaring. Jeg lægger derfor til grund, at der ikke skal betales nogen boafgift i forbindelse med legatet. Skulle dette imidlertid alligevel blive tilfældet, skal boafgiften søges minimeret i videst mulige udstrækning. Eventuel boafgift skal betales af Fonden.

Fonden skal i mit bo have status som legatar.